דין וחשבון זה של מבקר המדינה, על רשות שירותי רווחה לימאים, מסכם את הביקורת שעשה משרד מבקר המדינה ברשות, בעיקר במהלך שנת 1990.

הרשות עומדת לביקורת מבקר המדינה לפי סעיף 9 (5) לחוק מבקר המדינה, התשי"ח-1958, בהיותה גוף שהממשלה משתתפת בהנהלתו.

הרשות היא חברה מעורבת כמשמעותה בחוק החברות הממשלתיות, התשל"ה-1975. שר התחבורה הוא השר האחראי לענייניה לפי חוק זה ובידו, יחד עם שר האוצר, הסמכויות המפורטות בחוק בענייני החברה.